gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9683, del 14-09-2023 (2023/9220)

Anunci del Pla d'ordenació detallat Jesús Pobre.
------------------------------------------------

### Dades del document

Número de DOGV
:   9683

Data del DOGV
:   14-09-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/9220


Data del document
:   01-09-2023

Organisme emissor
:   Ajuntament de Dénia

Tipus de document
:   Anunci

Descriptors 

:   * administració local
    * pla d'urbanisme

Anunci del Pla d'ordenació detallat Jesús Pobre. [2023/9220]  
Vist que s'ha presentat el document inicial estratègic (d'ara endavant DIE) i l'esborrany de Pla d'ordenació detallada (d'ara endavant POP) de Jesús Pobre, i que conté tant la documentació establida en l'article 52.1, com l'establida quant a l'aplicació del procediment simplificat en l'article 52.2 del text refós de la Llei d'ordenació del territori, urbanisme i paisatge, de la Comunitat Valenciana, aprovat per Decret legislatiu 1/2021, de 18 de juny (TRLOTUP).  
  
I a la vista de l'acord del Ple de l'Ajuntament de data 31 d'agost de 2023, que ratifica l'acord adoptat per l'òrgan ambiental (Junta de Govern Local) el 17.08.2023, prèvia proposta de la Comissió d'Avaluació Ambiental Estratègica de data 10.08.2023: la documentació es considera completa, és procedent la seua admissió i continuar amb la tramitació del POP de Jesús Pobre, promogut per l'Ajuntament de Dénia i sotmetre la documentació a participació pública i consultes a les administracions públiques afectades.  
Per tot el que s'ha exposat, en compliment del que es disposa en l'article 53 del TRLOTUP, s'obri un període d'exposició pública de 30 dies, a comptar des de l'endemà de la publicació d'aquest anunci en el Diari Oficial de la Generalitat Valenciana, durant el qual podran presentar-se les al·legacions i observacions que s'estimen convenients, i s'aportarà la documentació que es considere adequada en suport a les al·legacions.  
L'anunci s'inserirà igualment en el tauler d'anuncis de l'Ajuntament i en un diari no oficial d'àmplia difusió en el municipi.  
  
La documentació (DIE i esborrany del POP) podrà consultar-se en la pàgina web de l'Ajuntament www.denia.es  
Cosa que s'anuncia per a coneixement públic general.  
  
Dénia, 1 de setembre de 2023.- L'alcalde president: Vicent Grimalt Boronat.
Diari Oficial de la Generalitat Valenciana


Sumari del DOGV 9751, del 22-12-2023 (2023/12780)

Edicte sobre extracte de la convocatòria del procés selectiu per a la selecció en propietat de dues places d'educadors o educadores socials.
--------------------------------------------------------------------------------------------------------------------------------------------

### Dades del document

Número de DOGV
:   9751

Data del DOGV
:   22-12-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12906


Data del document
:   04-12-2023

Organisme emissor
:   Ajuntament de Picanya

Tipus de document
:   Edicte

Edicte sobre extracte de la convocatòria del procés selectiu per a la selecció en propietat de dues places d'educadors o educadores socials. [2023/12767]  
Per Resolució d'alcaldia núm. 946, de data 19 de juliol de 2023, s'han aprovat les bases específiques del procés per a la selecció en propietat de dos places d'educadors/es socials mitjançant concurs oposició, contemplades a l'oferta d'ocupació pública de 2023.  
  
Per Resolució d'alcaldia núm. 1374, de data 10 de novembre de 2023, es van modificar aquestes bases.  
En el Butlletí Oficial de la Província de València núm. 233, de data 4 de desembre de 2023, s'ha publicat edicte de convocatòria, en què es publiquen íntegrament les bases que han de regir aquests processos en el tauler ubicat en la seu electrònica d'aquest Ajuntament: https://picanya.sede.dival.es/firma/documento.aspx'csv=J2ACHMTLZFV79XKJZYRC &modo=abrir  
El termini de presentació de sol·licituds serà de deu dies hàbils, comptats a partir de l'endemà de la publicació de l'extracte d'aquesta convocatòria en el Boletín Oficial del Estado. Els successius anuncis referents a la convocatòria es realitzaran de conformitat amb el que s'ha establert en les bases de la convocatòria.  
Cosa que es fa pública de conformitat amb el que preveu la Llei 39/2015, d'1 d'octubre, del procediment administratiu comú de les administracions públiques; la Llei 4/2021, de 16 d'abril, de la Generalitat, de la funció pública valenciana, i el Decret 3/2017, de 13 de gener, de la Generalitat Valenciana, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
  
Picanya, 4 de desembre de 2023.- L'alcalde: Josep Almenar i Navarro.
Diari Oficial de la Generalitat Valenciana


Sumari del DOGV 9682, del 13-09-2023 (2023/9297)

Extracte de la Resolució de 28 de juliol de 2023, del rector de la Universitat Politècnica de València, per la qual es convoca la catorzena edició del premi Càtedra Consum-UPV per al treball fi de grau o tesina màster en màrqueting alimentari per al curs 2022/2023.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9682

Data del DOGV
:   13-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9297


Data del document
:   31-07-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * distinció honorífica

Extracte de la Resolució de 28 de juliol de 2023, del rector de la Universitat Politècnica de València, per la qual es convoca la catorzena edició del premi Càtedra Consum-UPV per al treball fi de grau o tesina màster en màrqueting alimentari per al curs 2022/2023. [2023/9297]  
BDNS (identif.): 715948.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions: https://www.infosubvenciones.es/bdnstrans/GE/es/convocatoria/715948  
  
Primer. Beneficiaris  
Podran participar en aquest certamen els estudiants que, al terme de termini de sol·licituds, complisquen els requisits següents:  
a) Els alumnes que hagen defés i aprovat el seu treball fi de grau o tesina màster en qualsevol titulació de la UPV entre l'1 d'octubre de 2022 i el 30 de setembre de 2023.  
b) La temàtica del treball estiga relacionada amb el màrqueting alimentari.  
  
Segon. Objecte  
L'objecte d'aquesta convocatòria és la concessió d'un premi a l'alumne amb el millor Treball Fi de Grau o Tesina Màster en Màrqueting Alimentari presentat en la convocatòria 2022/23.  
  
Tercer. Bases reguladores  
Accessibles en la pàgina web de la Càtedra CONSUM-UPV http://www.upv.es/contenidos/CACONSUM/.  
  
Quart. Quantia  
S'establix un premi dotat amb 1.000 € en metàl·lic.  
  
Cinqué. Termini de presentació de sol·licituds  
El termini de presentació de sol·licituds estarà obert fins al 31 d'octubre de 2023.  
  
València, 31 de juliol de 2023.- El rector de la Universitat Politècnica de València: José Esteban Capilla Romá.
Diari Oficial de la Generalitat Valenciana


Sumari del DOGV 9692, del 27-09-2023 (2023/9781)

CORRECCIÓ d'errades de la Resolució de 14 de juny de 2023, de la Direcció General de Formació Professional i Ensenyaments de Règim Especial, per la qual es convoquen subvencions destinades a conservatoris municipals, centres autoritzats i centres integrats d'ensenyaments generals i ensenyaments artístics, elementals o professionals, de Música i de Dansa, per a l'exercici 2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9692

Data del DOGV
:   27-09-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/9781


Data del document
:   25-09-2023

Organisme emissor


Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Universitats i Ocupació
    * ajuda pública

CORRECCIÓ d'errades de la Resolució de 14 de juny de 2023, de la Direcció General de Formació Professional i Ensenyaments de Règim Especial, per la qual es convoquen subvencions destinades a conservatoris municipals, centres autoritzats i centres integrats d'ensenyaments generals i ensenyaments artístics, elementals o professionals, de Música i de Dansa, per a l'exercici 2023. [2023/9781]  
  
Advertida una errada en la resolució esmentada, es procedeix a corregir-la.  
En l'apartat segon, dotació pressupostària, punt 4.  
  
On diu:  
«4. La dotació pressupostària màxima d'aquesta convocatòria, de conformitat amb el que preveu l'ordre de bases en el punt tres de la base desena, es distribueix de la manera següent:  
- 95 % per a conservatoris i centres autoritzats d'ensenyaments professionals de Música i de Dansa.  
- 5 % per a conservatoris i centres autoritzats d'ensenyaments elementals de Música i de Dansa.»;  
  
Ha de dir:  
«4. La dotació pressupostària màxima d'aquesta convocatòria, de conformitat amb el que preveu l'ordre de bases en el punt tres de la base desena, es distribuirà atenent els ensenyaments que imparteixen aquests centres, corresponent el 90 % per a ensenyaments de música i el 10 % per a ensenyaments de Dansa.  
D'aquesta distribució de la línia, correspondrà:  
a) De la dotació pressupostària destinada als ensenyaments de Música, el 5 % estarà destinada als ensenyaments elementals i el 95 % restant als ensenyaments professionals.  
b) Així mateix, el 100 % de la dotació pressupostària destinada als ensenyaments de Dansa serà equivalent per als dos ensenyaments, elemental i professional.»  
  
València, 25 de setembre de 2023.- El director general de Centres Docents: Jorge Cabo Martínez.
Diari Oficial de la Generalitat Valenciana


Sumari del DOGV 9744, del 13-12-2023 (2023/11500)

Anunci de la delegació de la gestió de la taxa de recollida de residus sòlids urbans de l'Ajuntament de Santa Pola en Suma Gestió Tributària. Diputació d'Alacant.
------------------------------------------------------------------------------------------------------------------------------------------------------------------

### Dades del document

Número de DOGV
:   9744

Data del DOGV
:   13-12-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/11701


Organisme emissor
:   Suma. Gestió Tributària. Diputació d'Alacant

Tipus de document
:   Anunci

Anunci de la delegació de la gestió de la taxa de recollida de residus sòlids urbans de l'Ajuntament de Santa Pola en Suma Gestió Tributària. Diputació d'Alacant. [2023/11175]  
En compliment del que es disposa en l'article 7.2 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, es publica l'acceptació, mitjançant el Decret del president de la Diputació Provincial d'Alacant núm. 5438, de data 21 de novembre de 2023, de la delegació efectuada pel Ple de l'Ajuntament de Santa Pola, en la sessió de data 8 de novembre de 2023, amb l'abast, condicions generals i contingut establits en l'acord per a la delegació en la Diputació Provincial d'Alacant de les facultats atribuïdes en matèria de gestió, liquidació, inspecció i recaptació de tributs i ingressos de dret públic, i encàrrec de gestió en matèria d'aplicació dels tributs dels municipis de la província aprovat en la sessió del Ple provincial, de data 3 d'octubre de 2013 (BOP 201, 22.10.2013, i DOGV 7139, 25.10.2013), en les matèries que a continuació s'assenyalen:  
  
Tributs i altres ingressos de dret públic per als quals es deleguen en la Diputació Provincial d'Alacant les facultats atribuïdes a l'ajuntament que a continuació es detalla en matèria de gestió, liquidació, inspecció tributària i recaptació.  
  
Santa Pola  
- Taxa de recollida de residus sòlids urbans.  
  
Aquesta delegació realitzada a favor de la Diputació Provincial pel municipi de Santa Pola farà efecte el dia de la publicació en el Butlletí Oficial de la Província d'Alacant i estarà vigent fins a la finalització del cinqué any, a comptar de l'endemà de l'entrada en vigor; quedarà tàcitament prorrogada per períodes de cinc anys si cap de les parts manifesta expressament la seua voluntat en contra i ho comunica a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.  
  
Alacant, 22 de novembre de 2023.- El president: Antonio Pérez Pérez. La secretària general: Empara Koninckx Frasquet.
Diari Oficial de la Generalitat Valenciana


Sumari del DOGV 9607, del 31-05-2023 (2023/5344)

Informació pública de la trenta-set modificació puntual del Pla general.
------------------------------------------------------------------------

### Dades del document

Número de DOGV
:   9607

Data del DOGV
:   31-05-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/5344


Data del document
:   05-05-2023

Organisme emissor
:   Ajuntament de Sant Vicent del Raspeig

Tipus de document
:   Anunci

Descriptors 

:   * administració local
    * pla d'urbanisme

Informació pública de la trenta-set modificació puntual del Pla general. [2023/5344]  
El Ple de l'Ajuntament, en sessió de 26 d'abril de 2023, va acordar, d'acord amb l'art. 61.1.d del text refós de la LOTUP, sotmetre a informació pública, per termini de quaranta-cinc dies, mitjançant un anunci publicat en el Diari Oficial de la Generalitat Valenciana, amb difusió en un diari no oficial d'àmplia circulació en la localitat, en la web i en el tauler d'anuncis municipal, amb la indicació de l'adreça electrònica per a la seua consulta, la 37a modificació puntual del Pla general de delimitació del sector de reforma interior Torregrosses, conforme la proposta tècnica redactada pel Servei Municipal d'Arquitectura i Planejament i el seu estudi d'integració paisatgística, que consten en l'expedient electrònic, amb CSV: HDAC AVNF WZPR T7HK QKYM i CSV: HDAC AVNF XPXN MUXR RYDU, respectivament.  
  
Els citats documents podran ser examinats en la seu electrònica a través del següent enllaç: raspeig.sedipualba.es, i en l'apartat de validació consignar el CSV: HDAC AVNF WZPR T7HK QKYM per a la proposta tècnica i el CSV: HDAC AVNF XPXN MUXR RYDU per a l'estudi de l'estudi d'integració paisatgística, o presencialment en el Servei d'Urbanisme i en la pàgina web (www.raspeig.es), i durant el termini indicat de 45 dies, des de la publicació en el DOGV, es podran presentar les al·legacions que s'estimen pertinents.  
  
  
Sant Vicent del Raspeig, 5 de maig de 2023.- L'alcalde: Jesús Villar Notario.
Diari Oficial de la Generalitat Valenciana


Sumari del DOGV 9629, del 30-06-2023 (2023/6977)

Anunci relatiu al nomenament i adjudicació del lloc número 305, tècnic o tècnica d'administració general, adscrit a l'Àrea de Tresoreria-Gestió i Inspecció Tributària, després el concurs de mèrits específic.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9629

Data del DOGV
:   30-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/6977


Data del document
:   16-06-2023

Organisme emissor
:   Ajuntament de Burjassot

Tipus de document
:   Anunci

Descriptors 

:   * concurs administratiu

Anunci relatiu al nomenament i adjudicació del lloc número 305, tècnic o tècnica d'administració general, adscrit a l'Àrea de Tresoreria-Gestió i Inspecció Tributària, després el concurs de mèrits específic. [2023/6977]  
De conformitat amb la Resolució d'Alcaldia número 3819787044 de data 15 de juny de 2023, una vegada conclòs el procés de provisió del posat número 305 tècnic/a administració general adscrit a l'Àrea de Tresoreria-Gestió i Inspecció Tributària, que resol nomenar i adjudicar a:  
- Ana Belén Milla Ibáñez, DNI: 4\*\*\*111F en el posat número 305 tècnic/a administració general, enquadrat en l'escala d'administració general, subescala tècnica, grup A, subgrup A1 adscrit a l'Àrea de Tresoreria-Gestió i Inspecció Tributària.  
  
Es disposa la seua presa de possessió per a l'endemà de la publicació del nomenament en el Diari Oficial de la Generalitat Valenciana, cessant en el lloc que ocupa actualment el dia de la publicació.  
Cosa que es fa pública per al seu general coneixement.  
  
Burjassot, 16 de juny de 2023.- L'alcalde president: Rafael García García.
Diari Oficial de la Generalitat Valenciana


Sumari del DOGV 9588, del 04-05-2023 (2023/4296)

RESOLUCIÓ de 18 d'abril de 2023, de la Direcció General de Personal Docent, per la qual se citen a termini les persones interessades en el procediment ordinari número 2/000195/2023 perquè compareguen en la via jurisdiccional.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9588

Data del DOGV
:   04-05-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/4296


Organisme emissor
:   Conselleria d'Educació, Cultura i Esport

Tipus de document
:   Resolució

RESOLUCIÓ de 18 d'abril de 2023, de la Direcció General de Personal Docent, per la qual se citen a termini les persones interessades en el procediment ordinari número 2/000195/2023 perquè compareguen en la via jurisdiccional. [2023/4296]  
El Tribunal Superior de Justícia, Sala Contenciosa Administrativa, Secció Segona, ha reclamat a aquesta unitat administrativa l'expedient referit al procediment que es descriu:  
  
Referència: recurs contenciós administratiu, procediment ordinari 2/000195/2023.  
Òrgan judicial: Tribunal Superior de Justícia de la Comunitat Valenciana.  
Recurrent:  
David Arnau Rodríguez  
Persones interessades: aquelles els drets o els interessos legítims de les quals puguen quedar afectats per l'estimació de les pretensions de la part recurrent.  
  
Descripció: recurs contenciós administratiu contra la resolució que desestima el recurs de reposició contra l'Ordre 66/2022, de 15 de novembre, de la Conselleria d'Educació, Cultura i Esport, per la qual es convoca procediment selectiu extraordinari d'estabilització per a l'ingrés, mitjançant concurs de mèrits, al cos de mestres i als cossos de professors d'Ensenyament Secundari, professors especialistes en sectors singulars de Formació Professional, professors d'escoles oficials d'idiomes, catedràtics de Música i Arts Escèniques i professors de Música i Arts Escèniques, professors d'Arts Plàstiques i Disseny i mestres de taller d'Arts Plàstiques i Disseny.  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al tribunal l'expedient a què es fa referència i citar a termini les persones interessades en el procediment descrit, a fi que puguen comparéixer en la via jurisdiccional en el termini de nou dies, si ho estimen convenient, mitjançant un escrit en la forma escaient, dirigit al Tribunal Superior de Justícia de la Comunitat Valenciana. Es fa constar, no obstant això, que la Generalitat, representada pels advocats de l'Advocacia General, compareix en aquests recursos en defensa del manteniment de l'acte objecte de recurs.  
  
  
València, 18 d'abril de 2022.- La directora general de Personal Docent: M. Ángeles Herranz Ábalos.
Diari Oficial de la Generalitat Valenciana


Sumari del DOGV 9704, del 16-10-2023 (2023/10784)

ACORD de 10 d'octubre de 2023, del Consell, d'autorització de l'expedient de rescabalament EI 23/SSP10/08 AVSRE, per obligacions contretes en 2022.
---------------------------------------------------------------------------------------------------------------------------------------------------

### Dades del document

Número de DOGV
:   9704

Data del DOGV
:   16-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10066


Data del document
:   10-10-2023

Organisme emissor
:   Conselleria de Justícia i Interior

Tipus de document
:   Acord

Descriptors 

:   * Conselleria de Justícia i Interior

ACORD de 10 d'octubre de 2023, del Consell, d'autorització de l'expedient de rescabalament EI 23/SSP10/08 AVSRE, per obligacions contretes en 2022. [2023/10238]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, a proposta de la consellera de Justícia i Interior, el Consell, amb la deliberació prèvia, en la reunió de 10 d'octubre de 2023,  
  
  
ACORDA  
  
Primer  
Autoritzar l'aprovació per la persona titular de la Conselleria de Justícia i Interior, de l'expedient de rescabalament EI23/SSP10/08 AVSRE com a conseqüència de la prestació del servei de neteja dels centres dependents de la AVSRE a la província de València, durant els mesos d'octubre i novembre de 2022, per un import total de 10.297,98 € (IVA inclòs).  
  
Segon  
Autoritzar la imputació al pressupost corrent del 2023, de les obligacions econòmiques generades en 2022 per import de 10.297,98 €  
  
  
València, 10 d'octubre de 2023  
  
La consellera secretària  
SUSANA CAMARERO BENÍTEZ